***Poročilo o izmenjavi***

***Antwerpen 2017/18- zimski semester***

V času zimskega semestra 2017/18, sem bila na izmenjavi na Artesis Plantijn Hogeschool v Belgiji. Univerza je ena novejših belgijskih univerz in se nahaja v flamskem mestu Antwerpen.

*Kako ste bili zadovoljni z izmenjavo in zakaj?*

Z izmenjavo sem zelo zadovoljna. Kar se tiče fakultete, predavateljev in programa, sem bila precej zadovoljna, saj je bil konkreten in precej dobro izpeljan. Verjamem, da bodo tako program kot svoje delo v prihodnjih letih še bolj izpopolnili. Kar se pa tiče domačinov in življenja v Antwerpnu, prav tako. Živela sem v hiši z 7 belgijskimi študenti. Ker jim angleščina ni tuja, se je bilo sporazumevati in družiti z njimi zelo sproščajoče. Vsak je imel svojo sobo z malo kuhinjo, imeli pa smo tudi eno večjo skupno, kjer smo se po navadi družili. Uživala sem v spoznavanju belgijske kulture in se zaradi odprtosti Belgijcev počutila zelo lepo sprejeto.

*Ste imeli redna predavanja v angleščini ali samo občasne konzultacije? Kakšni so bili profesorji? Bi kateri predmet/profesorja posebej pohvalili/skritizirali?*

Vsa predavanja sem imela v angleškem jeziku, kljub temu da smo pri nekaterih predmetih sodelovali z domačimi študenti. Profesorji na univerzi so odprti, sproščeni in prijazni, kakovost študija pa je tudi na solidnem nivoju. Profesorji so pripravljeni pomagati, kadar jih prosiš. Od študentov pričakujejo določeno predanost, a se z njimi da vse dogovoriti. Moj predmetnik je obsegal sedem predmetov. Od tega mi je v najboljšem spominu ostal »Interdisciplinary Project Work«, kjer smo izvajali poseben projekt. Ta zahteva veliko časa in truda, a je ob končnem rezultatu vse odplačano.

*Kakšni so življenjski stroški v primerjavi s temi v Sloveniji?*

Stroški preprostega študenta so v primerjavi z Slovenijo malo večji. Kar se tiče kupovanja hrane in pijače, imajo seveda svoje blagovne znamke, kjer so cene precej visoke. Imajo pa tudi Lidl in Hofer (Aldi), ki veljata za cenovno ugodni »študentski trgovini«.

*Koliko je treba imeti za namestitev?*

Znesek za najemnino je povsem odvisen od same namestitve. Sama sem odštela za sobo z malo kuhinjo, skupno kuhinjo, skupnimi kopalnicami 330 €. Prijatelji, ki pa so stanovali v študentskih rezidencah, so odšteli od 400 do 450 € na mesec.

*Je ustanova velika? Sprejme veliko tujih študentov?*

Kampus fakultete, ki sem jo obiskovala, je bila zgrajena pred tremi leti. Zaradi tega je precej sodobno opremljena in prostorna. Vsak semester sprejmejo mednarodne študente, okoli 20, iz katerih potem tvorijo razred.

*Kakšne so možnosti za druženje z domačimi in tujimi študenti?*

Kot sem omenila, smo imeli Erasmus študentje svoj program, vendar so se nam pri nekaterih lahko priključili tudi domači študentje. Sama sem imela srečo, da sem skozi skupinsko delo bila skupaj z domačini in se z njim zares dobro razumela.

*Kakšno je mesto? Kako je bilo poskrbljeno za obšolske dejavnosti?*

Mesto je zelo veliko. Potrebovala sem malo časa, da sem se sama lahko orientirala po njem. Pri tem so nam pomagale tudi uvodne turistične ture po mestu, ki smo se jih udeležilo kot del programa v šoli in v Erasmus organizaciji. Sicer pa smo imeli zelo ugodno, prav nič belgijsko vreme in smo Antwerpen uspeli raziskati kar podrobno.

*Kaj priporočate študentom, ki nameravajo iti na študij tja?*

Izkušnjo bi priporočala prav vsakemu. Naj vas stopnja angleščine in učenje ne prestrašita, vse se da urediti, če se le hoče. Menim, da bi to moral vsakdo preizkusi na svoji lastni koži. Spoznavanje ljudi, potovanja, bolj široka miselnost in še mnogo več, oseba zagotovo odnese po končani izmenjavi,

*Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?«*

Da: dolenc.urska@gmail.com